ಉಷಾ ಮೆಹ್ತಾ

## ಉಷಾ ಮೆಹ್ತಾ

ಉಷಾ ಮೆಹ್ತಾ (೨೫ ಮಾರ್ಚ್ ೧೯೨೦ - ೧೧ ಆಗಸ್ಟ್ ೨೦೦೦) ಒರಿ ಗಾಂಧಿವಾದಿ ಬೊಕ್ಕ ಭಾರತದ ಸ್ವಾತಂತ್ರ್ಯ ಕಾರ್ಯಕರ್ತೆ. ಕಾಂಗ್ರೆಸ್ ರೇಡಿಯೋನ್ ಏರ್ಪಾಡ್ ಮಲ್ತಿನೆಕ್ಲಾ ಅರೆನ್ ನೆಂಪು ಮಲ್ಪುವೆರ್, ಉಂದೆನ್ ಸೀಕ್ರೆಟ್ ಕಾಂಗ್ರೆಸ್ ರೇಡಿಯೋ ಪಂಡ್ದ್ ಲಾ ಲೆಪ್ಪುವೆರ್, ಉಂದು ಒಂಜಿ ಭೂಗತ ರೇಡಿಯೋ ಕೇಂದ್ರ, ಉಂದು ೧೯೪೨ಡ್ ಭಾರತ ಬುಡ್ಲೆ ಚಳುವಳಿದ ಪೊರ್ತುಡು ಕೆಲವು ತಿಂಗೊಲು ಕೆಲಸ ಮಲ್ತ್ಂಡ್. ೧೯೯೮ಡ್, ಭಾರತ ಸರ್ಕಾರ ಅರೆಗ್ ಪದ್ಮವಿಭೂಷಣೊನು ಕೊರ್ತುಂಡು, ಉಂದು ಭಾರತ ಗಣರಾಜ್ಯೊದ ರಡ್ಡನೆ ಮಲ್ಲ ನಾಗರಿಕ ಪ್ರಶಸ್ತಿ.
## ಸುರುತ ಜೀವನ
ಉಷಾ ಮೆಹ್ತಾ ಇತ್ತೆದ ಗುಜರಾತ್ ದೇಶೊದ ಸೂರತ್ ದ ಸುತ್ತಮುತ್ತ ಉಪ್ಪುನ ಒಂಜಿ ಊರು ಸರಸ್ ಡ್ ಪುಟ್ಟುವೆರ್. ಅಲೆಗ್ ಐನ್ ವರ್ಷ ಪ್ರಾಯೊಡು ಇತ್ತಿನಗ, ಅಹ್ಮದಾಬಾದ್ ಡ್ ಗಾಂಧಿನ್ ಸುರುಕು ತೂಯೆರ್ ಅರೆನ ಆಶ್ರಮೊಗು ಪೋನಗ. ಒಂತೆ ಸಮಯೊಡ್ದು ಬೊಕ್ಕ, ಗಾಂಧಿ ತನ್ನ ಊರುದ ಎದುರುಡು ಒಂಜಿ ಶಿಬಿರೊನು ಏರ್ಪಾಡ್ ಮಲ್ತೆರ್, ಅಯಿಟ್ ಎಲ್ಯ ಉಷಾ ಪಾಲ್ ಪಡೆಯೆರ್, ಅಧಿವೇಶನೊಲೆಗ್ ಹಾಜರಾದ್ ಬೊಕ್ಕ ಒಂಜಿ ಎಲ್ಯ ಸ್ಪಿನ್ನಿಂಗ್ ಮಲ್ತೆರ್.
೧೯೨೮ಡ್, ಎಂಟು ವರ್ಷದ ಉಷಾ ಸೈಮನ್ ಆಯೋಗದ ವಿರುದ್ಧ ಪ್ರತಿಭಟನಾ ಮೆರವಣಿಗೆಡ್ ಪಾಲ್ ಪಡೆಯೆರ್ ಬೊಕ್ಕ ಬ್ರಿಟಿಷ್ ರಾಜ್ಯದ ವಿರುದ್ಧ ಪ್ರತಿಭಟನೆದ ಸುರುತ ಪಾತೆರೊನು "ಸೈಮನ್ ಗೋ ಬ್ಯಾಕ್" ಪಂಡ್ದ್ ಲೆಪ್ಪುವೆರ್. ಆರ್ ಬೊಕ್ಕ ಬೇತೆ ಜೋಕುಲು ಬ್ರಿಟಿಷ್ ರಾಜ್ ದ ವಿರುದ್ಧ ಪ್ರತಿಭಟನೆಡ್ ಬೊಕ್ಕ ಮದ್ಯದ ಅಂಗಡಿಲೆನ ಎದುರು ಪಿಕೆಟ್ ಡ್ ಪಾಲ್ ಪಡೆಯೆರ್. ಈ ಪ್ರತಿಭಟನೆದ ಒಂಜಿ ಮೆರವಣಿಗೆದ ಪೊರ್ತುಡು, ಪೊಲೀಸ್ ನಕುಲು ಜೋಕುಲೆನ್ ಚಾರ್ಜ್ ಮಲ್ತೆರ್, ಬೊಕ್ಕ ಒರಿ ಪೊಣ್ಣು ಭಾರತೀಯ ಧ್ವಜೊನು ಕೈಟ್ ದೀದ್ ಧ್ವಜೊದೊಟ್ಟುಗು ಬೂರ್ದು ಪೋಯೆರ್. ಈ ಘಟನೆಗ್ ಕೋಪ ಬತ್ತಿನ ಜೋಕುಲು ಆ ಕತೆನ್ ಅಪ್ಪೆ ಅಮ್ಮೆರೆಡ ಲೆತೊಂದು ಪೋಯೆರ್. ಬಾಲೆಲೆನ್ ಭಾರತದ ಧ್ವಜದ ಬಣ್ಣೊಡು ತುತ್ತಾದ್ ಕೆಲವು ದಿನೊಡ್ದು ಬೊಕ್ಕ ಬೀದಿಗ್ ಕಡಪುಡುದು ಹಿರಿಯೆರ್ ಜವಾಬ್ ಕೊರ್ತೆರ್. ಧ್ವಜದ ಬಣ್ಣೊಡು ಧರಿದ್, ಜೋಕುಲು ಪಿರ ಮೆರವಣಿಗೆ ಮಲ್ತೆರ್, "ಪೊಲೀಸ್ ಮೆನ್, ನಿಕುಲು ನಿಕ್ಲೆನ ಕೋಲುಲೆನ್ ಬೊಕ್ಕ ನಿಕ್ಲೆನ ಕೋಲುಲೆನ್ ಬಳಕೆ ಮಲ್ಪೊಲಿ, ಆಂಡ ನಿಕುಲು ಎಂಕಲೆನ ಧ್ವಜೊನು ಕೆತ್ತೆರೆ ಸಾಧ್ಯ ಇಜ್ಜಿ." ಪಂಡೆರ್.
ಉಷಾನ ಅಪ್ಪೆ ಬ್ರಿಟಿಷ್ ರಾಜ್ಯದ ಅಡಿಟ್ ನ್ಯಾಯಾಧೀಶರಾದಿತ್ತೆರ್. ಅಂಚಾದ್ ಸ್ವಾತಂತ್ರ್ಯ ಹೋರಾಟೊಡು ಪಾಲ್ ಪಡೆಯೆರೆ ಆರ್ ಅಲೆನ್ ಪ್ರೋತ್ಸಾಹಿಸಯೆರ್. ಆಂಡಲಾ, ೧೯೩೦ಡ್ ಅಲೆನ ಅಪ್ಪೆ ನಿವೃತ್ತಿ ಆನಗ ಈ ಮಿತಿನ್ ದೆತ್ತ್ ದ್ ಪಾಡ್ಯೆರ್. ೧೯೩೨ಡ್, ಉಷಾಗ್ ೧೨ ವರ್ಸೊ ಆನಗ, ಅಲೆನ ಕುಟುಂಬ ಬಾಂಬೆಗ್ ಪೋಯೆರ್, ಅಯಿಟ್ ಅಲೆಗ್ ಸ್ವಾತಂತ್ರ್ಯ ಚಳುವಳಿಡ್ ಜಾಸ್ತಿ ಸಕ್ರಿಯವಾದ್ ಪಾಲ್ ಪಡೆಯೆರೆ ಸಾಧ್ಯ ಆಂಡ್. ಆರ್ ಬೊಕ್ಕ ಬೇತೆ ಜೋಕುಲು ಗುಪ್ತ ಬುಲೆಟಿನ್ ಬೊಕ್ಕ ಪ್ರಕಟಣೆಲೆನ್ ವಿತರಿಸಯೆರ್, ಜೈಲುಲೆಡ್ ಉಪ್ಪುನ ಸಂಬಂಧಿಕೆರೆನ್ ತೂಯೆರ್, ಬೊಕ್ಕ ಈ ಕೈದಿಲೆಗ್ ಸಂದೇಶೊಲೆನ್ ಕೊರ್ತೆರ್.
## ಸ್ವಾತಂತ್ರ್ಯ ಹೋರಾಟೊಡು ಪಾತ್ರ
ಗಾಂಧಿ ಬೊಕ್ಕ ಕಾಂಗ್ರೆಸ್ ಮುಂಬೈದ ಗೋವಾಲಿಯಾ ಟ್ಯಾಂಕ್ ಮೈದಾನೊಡು 9 ಆಗಸ್ಟ್ 1942 ಗ್ ಭಾರತ ಬುಡ್ಲೆ ಚಳುವಳಿ ಸುರು ಆಪುಂಡು ಪಂದ್ ಘೋಷಣೆ ಮಲ್ತೆರ್. ಗಾಂಧಿ ಸೇರ್ದ್ ಬಹುತೇಕ ಮಾತಾ ನಾಯಕೆರೆನ್ ಆ ದಿನಾಂಕೊಗು ದುಂಬು ಬಂಧಿಸಯೆರ್. ಆಂಡಲಾ, ನಿಗದಿತ ದಿನೊಟು ಗೋವಾಲಿಯಾ ಟ್ಯಾಂಕ್ ಗ್ರೌಂಡ್ ಡ್ ಭಾರತೀಯೆರೆನ ಮಲ್ಲ ಜನಸಮೂಹ ಒಟ್ಟು ಸೇರ್ಂಡ್. ಅಕುಲೆನ್ ಉದ್ದೇಶಿಸವುನ ಬೊಕ್ಕ ರಾಷ್ಟ್ರೀಯ ಧ್ವಜೊನು ಪತ್ತುನ ಒಂಜಿ ಗುಂಪು ಕಿರಿಯ ಮುಖಂಡೆರ್ ಬೊಕ್ಕ ಕಾರ್ಮಿಕೆರೆಗ್ ಬುಡುದು ಕೊರ್ತೆರ್.
ಆಗಸ್ಟ್ ೧೪, ೧೯೪೨ಡ್, ಉಷಾ ಬೊಕ್ಕ ಅರೆನ ಕೆಲವು ನಿಕಟ ಸಹೋದ್ಯೋಗಿಲು ಸೀಕ್ರೆಟ್ ಕಾಂಗ್ರೆಸ್ ರೇಡಿಯೋನ್ ಸುರು ಮಲ್ತೆರ್, ಉಂದು ಒಂಜಿ ಗುಪ್ತ ರೇಡಿಯೋ ಸ್ಟೇಷನ್. ಉಂದು ಆಗಸ್ಟ್ ೨೭ ತಾರೀಕ್ ಗ್ ಪ್ರಸಾರ ಆಂಡ್. ಅಲೆನ ಸ್ವರೊಟು ಪ್ರಸಾರ ಆಯಿನ ಸುರುತ ಪಾತೆರೊಲು: "ಉಂದು ಕಾಂಗ್ರೆಸ್ ರೇಡಿಯೋ ಭಾರತೊಡು ಎಲ್ಲಿಡ್ದ್ 42.34 ಮೀಟರ್ ದ ತರಂಗಾಂತರೊಡು ಕರೆ ಮಲ್ಪುಂಡು." ಅರೆನ ಸಹೋದ್ಯೋಗಿಲು ವಿಠ್ಠಲ್ಭಾಯ್ ಝವೇರಿ, ಚಂದ್ರಕಾಂತ್ ಝವೇರಿ, ಬಾಬುಭಾಯ್ ಠಕ್ಕರ್ ಬೊಕ್ಕ ಚಿಕಾಗೊ ರೇಡಿಯೋದ ಮಾಲೀಕೆರ್ ನಂಕಾ ಮೊಟ್ವಾನಿ, ಅಕುಲು ಸಾಧನೊಲೆನ್ ಸಪ್ಲೈ ಮಲ್ತೆರ್ ಬೊಕ್ಕ ತಂತ್ರಜ್ಞೆರೆನ್ ಒದಗಿಸಯೆರ್. ಡಾ.ರಾಮ್ ಮನೋಹರ್ ಲೋಹಿಯಾ, ಅಚ್ಯುತ್ರಾವ್ ಪಟ್ವರ್ಧನ್ ಬೊಕ್ಕ ಪುರುಷೋತ್ತಮ್ ತ್ರಿಕಾಂದಾಸ್ ಸೇರ್ದ್ ಬೇತೆ ಮಸ್ತ್ ಮುಖಂಡೆರ್ಲಾ ಸೀಕ್ರೆಟ್ ಕಾಂಗ್ರೆಸ್ ರೇಡಿಯೋಗ್ ಸಹಾಯ ಮಲ್ತೆರ್. ರೇಡಿಯೋ ಪ್ರಸಾರೊಡು ಗಾಂಧಿ ಬೊಕ್ಕ ಭಾರತೊದ ಬೇತೆ ಪ್ರಮುಖ ಮುಖಂಡೆರೆನ ಸಂದೇಶೊಲೆನ್ ರೆಕಾರ್ಡ್ ಮಲ್ತೆರ್. ಅಧಿಕಾರಿಲೆನ್ ತಪ್ಪಾವರೆ, ಸಂಘಟಕೆರ್ ನಿಲ್ದಾಣದ ಸ್ಥಳೊನು ಬಹುತೇಕ ದಿನೊಲ ಬದಲಾವಣೆ ಮಲ್ತೆರ್. ಆಂಡಲಾ, ಅಂಚನೆ, ಪೊಲೀಸ್ ನಕುಲು ೧೨ ನವೆಂಬರ್ ೧೯೪೨ಡ್ ಅಕ್ಲೆನ್ ನಾಡ್ ದ್ ಉಷಾ ಮೆಹ್ತಾ ಸೇರ್ದ್ ಸಂಘಟಕೆರೆನ್ ಬಂಧಿಸಯೆರ್. ನನೊಂಜಿ ಸರ್ತಿ ಮಾತೆರೆನ್ಲಾ ಜೈಲ್ ಗ್ ಪಾಡ್ದೆರ್.
## ಏ ವತನ್ ಮೆರೇ ವತನ್
ಏ ವತನ್ ಮೆರೆ ವತನ್ (ಅನುವಾದ ಓಹ್ ಕಂಟ್ರಿ ಮೈ ಕಂಟ್ರಿ) ಪನ್ಪಿನವು 1942ಡ್ ಭಾರತದ ಸ್ವಾತಂತ್ರ್ಯದ ಹೋರಾಟದ ಬಗ್ಗೆ 2024ಡ್ ಹಿಂದಿ ಭಾಷೆದ ಐತಿಹಾಸಿಕ ಜೀವನ ಚರಿತ್ರೆದ ಚಿತ್ರ.ಉಂದು ಉಷಾ ಮೆಹ್ತಾನ ಜೀವನೊನ್ ಆಧಾರವಾದ್ ಉಂಡು, ಒರಿ ಧೈರ್ಯಶಾಲಿ ಪೊಣ್ಣು ಬಾಲೆ, ಬ್ರಿಟಿಷ್ ಅಧಿಕಾರಿಲೆನೊಟ್ಟುಗು ಒಂಜಿ ಬೆದರಿಕೆನ್ ಸುರು ಮಲ್ಪುನ ಒಂಜಿ ಧೈರ್ಯಶಾಲಿ ಪೊಣ್ಣು ಬಾಲೆ ಪಂಡ್ದ್ ಪುಗರುನ ಸಿನೆಮೊಗು ಮೇರ್ನ ಜೀವನ ಗಿಟ್ಟವಾದುಂಡು.

## ಉಲ್ಲೇಕ

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026